Հայաստանում շատ ծնողներ մեծ ուշադրություն են դարձնում երեխայի սննդի քանակի վրա: Նրանք վախենում են, որ երեխաները սոված կմնան: Սակայն, ինչպես նշում է մասնագետը, ավելի կարեւոր է ուշադրություն դարձնել սննդի որակի վրա: Մակարոնի եւ հացի մեծ քանակությունը չի կարող երեխայի օրգանիզմն ապահովել վիտամինների ու հանքային նյութերի անհրաժեշտ քանակով, այլ միայն ածխաջրերով ու կալորիաներով: Անհրաժեշտ սննդարար նյութերը օրգանիզմը կարող է վերցնել մրգերից, բանջարեղենից, ոչ ճարպոտ մսից եւ հատիկավորների շիլաներից: